Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisrael eitas oma osalust küberrünnakus,
mida raporti järgi kasutati Iraani tuumakõneluste pealtkuulamiseks.
Iisraeli julgeolekuekspert hoiatab:
ISIL-il ja al-Qaedaga seotud Nusra Rindel
on strateegiline edumaa Jordaania ja juudiriigi vastu,
kui neil õnnestub vallutada Druusi mäed Süürias.
Gaza islamistid tulistasid raketi Lõuna-Iisraeli pihta.
Pärast raportit,
mille väitel Iisrael luuras Iraani ja P5+1 tuumakõneluste järel,
ütles Vene küberjulgeolekufirma Kaspersky Lab esindaja,
et erinevate maailma objektide häkkimiseks kasutati arvutiviirust.
Kaspersky andmeil leiti programm kolmest Euroopa hotellist,
kus toimusid kõnelused Iraani ja suurriikidega
ning teistest rajatistest.
Nii Kaspersky kui USA julgeolekufirma Symanteci teatel
sarnanes viiruse programm
varem avastatud luuretarkvarale nimega Duqu,
mille julgeolekuekspertide väitel olevat loonud Iisrael.
See lugu algas mitme kuu eest, kui avastasime,
et häkkerid murdsid sisse meie kohalikku võrgustikku.
Avastasime kahjuliku koodi ja mõistmaks, kas olime ainsad ohvrid
alustasime ulatusliku ülemaailmset uurimist,
et leida, kes veel kannatajateks olid.
Leidsime kahjuliku viiruse kümnelt objektilt,
kelle seas oli eraldiseisev grupp, kolm Kesk-Euroopa hotelli,
kus käesoleva aasta algul, kevadel
toimusid USA, Venemaa, EL ja Iraani osalusel tuumakõnelused.
Kaspersky ekspert arvas,
et ründajad püüdsid pääseda hotellide valvesüsteemidesse.
Kõigist hotellidest leiti pahavara,
mille mooduleid kasutatakse kõrgtaseme luuramiseks.
Asi polnud vaid infovarguses.
Programmiga kuulati pealt ning pakendati ka videopilti ja häält.
Arvame, et ründajad püüdsid pääseda ligi
hotelli valvesüsteemile ja videokaameratele,
et lindistada infot ja jälgida olukordi.
Iisrael eitas kategooriliselt oma osalust küberrünnakus.
Asevälisminister Tsipi Hotovely väitel on süüdistused alusetud, kuid tõdes,
et tähtsaim on takistada halva lepingu sõlmimine Iraaniga,
et me ei jõuaks olukorda, kus Iraanil on tuumarelv."
Küberjulgeoleku ekspert ja Tel Avivi Ülikooli julgeolekuuuringute juht ütles,
et küberrünnakute algupärast ründajat on harva võimalik tuvastada
ja see võis olla Iisrael, kuid on ka teisi võimalusi.
Ma ei eita hüpoteesi,
et süüdlane võis olla mõni teine lääneriik,
näiteks USA ise, kes tahtis Iraani järgi luurata.
Kõik tahaksid teada,
mida räägitakse suletud uste taga enne kõnelustesaali saabumist.
USA keeldus kommenteerimast
juudiriigi vastaseid süüdistusi kõneluste järel luuramisest,
kuid süüdistas Iisraeli 2014. a veebruaris lekitatud info kasutamises
püüdega moonutada USA seisukohta ja takistada lepingut Iraaniga.
Iisraeli druuside vaimne juht šeik Mowaffaq Tarif
oli mures druusi vähemuse pärast Süürias,
keda islamistid Iisraeli piiri lähedal ähvardavad.
Iisraeli druuse on pääsenud armees ja valitsuses
kõrgetele positsioonidele.
Nad on palunud oma Süüria druusi vendadele abi nii kodust kui mujalt.
Tarifi sõnul on nad mures Süüria druuside pärast
ja on palunud neile abi rahvusvahelisel areenil.
Olukord on väga murettekitav.
Oleme mures druuside pärast siin ja Liibanonis.
Jälgime olukorda.
Loodame, et süürlased leiavad taas teineteisemõistmise
rahvaste ja hõimude vahel.
Oleme pöördunud USA, USA saatkonna ja saadiku poole,
ÜROsse ja teistesse Euroopa saatkondadesse,
et nad aitaksid Süüria druuse,
ega lubaks ISISel või al-Nusral meie vendi rünnata
ja neid mõrvata, nagu on mujal juhtunud.
Druusid ei jää vaikselt paigale, vaid reageerivad jõuliselt.
Majdal Shamsi druusi külas Iisraeli Golanil ütles üks elanik,
et Süüria druusid, kellest paljud töötavad Süüria araabiaarmees,
võitlevad islamistide vastu kuni viimseni.
Oleme siin Golanil.
Me ei muretse süürlaste pärast Druusi mägedes,
kuna nad on osa Süüriast ja Süüria araabia armeest.
Tunneme neid ja nad ei karda surma.
Nad võitlevad Süüria ja al-Suwayda eest kuni viimseni.
Iisraeli julgeolekueksperdi sõnul jälgib Iisrael olukorda Druusi mägedes,
kuna nii ISIL-il ja al-Nusra Rindel
oleks strateegiline edumaa Jordaania ja Iisraeli suhtes,
kui neil õnnestuks antud alad vallutada.
Lõuna-Iisraelis jätkasid Gaza islamistid raketituld
juudiriigi asulate pihta.
Rakett maandus avaalal Hof Ashkeloni maakonnas,
kuid politsei teatel rakett ei plahvatanud.
Vigastustest ei teatatud.
Gaza netilehel teatati,
et salafi organisatsiooni Bayt al-Maqdis kuuluv rühmitus
võttis rünnaku eest vastutuse. Bayt al-Maqdis tegutseb Siinail
ja on vandunud lojaalsust ISIL-i juhile Abu Bakr al-Baghdadile.
Mobiiltelefonihiiu Orange tegevjuht Stephane Richard
saabus Iisraeli selgitama oma eelmise nädala avaldust,
kus ta oli valmis lõpetama "juba homme" litsentsilepingu
Iisraeli firmaga Partner Communications,
kui lepingud lubaksid.
Pärast Iisraeli protesti Prantsuse valitsusele,
kel on firmas 25%-line osalus,
vabandas Orange'i tegevjuht ja väitis, et firma jätkab lepinguid Iisraeliga.
Tema avaldus pahandas Iisraeli,
kuna kardetakse diplomaatilist ja majanduslikku isolatsiooni
seoses ummikus rahuprotsessiga.
Diplomaatiliste allikate teatel saabus Richard Iisraeli,
kuna peaminister Netanyahu juhendas Iisraeli Prantsuse suursaadikut
Richardi Pariisis mitte vastu võtma ja ütles,
et too võib tulla Iisraeli oma avaldusi selgitama.
Richard väitis, et ei toeta Iisraeli boikoteerimist
ja teda mõisteti valesti.
Aitäh vaatamast!
Meid näeb ka internetis aadressil: tv7israelnews.com tai tv7.fi
Tagasisidet ootame aadressil: israelnews@tv7.fi.
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri